Tuusulassa
On juhlapäivä ja yksin
 Käyn tietä ma kirkkoon päin,
 Välillä kaihon ja riemun
 On mietteitä mielessäin.

 Ma tietä muistojen kuljen
 Ja hautausmaahan se vie –
 Ja kyynel silmähän nousee,
 Niin muillekin noussut lie.

 Tääll’ »Lean» laulaja lepää
 Maan mullassa murheistaan,
 Ja rikas, sortunut sielu
 Pääs’ sointujen satamaan.

 Oi Herra huomahas sulje
 Sa nukkuja haudan tän,
 Valollas sointujen maassa
 Henk’ kirkasta ylevän!